Go oketsa palo ya lefatshe le le nosetswang, palogotlhe ya diheketara di le 74.6 e tsosolositswe mo kotareng ya ntlha ya ngwaga ono wa matlole mme dilaesense tse di ntshang tetla ya go dirisa metse di le tlhano di neetswe batho bao mo malobeng ba neng ba sena ditšhono tseno, bao ba fitlhang go dimilione di le 3.79 ka bontsi jwa tiriso ya metsi a go nosetsa a matla a m3. Balemirui ba bangwe ba ba tlhaelang didirisiwa ba ne ba tshegediwa go iponela tlhagiso ya metsi. Jane McPherson le Willie Kotzé, go tswa ntlokgolo ya Grain SA kwa Bothaville, ke bona ba tsamaisang Lenaneotlhabololo la Balemirui. Phatlhalatso ya tlaleletso ya "Moitseanape: Ditirelo tsa Ketelo" (Field Services) e ne ya tlhamiwa mme ga tlhomiwa Danie van den Berg mo go yona. Danie o itsege thata mo porojekeng e mme o ntse a dira katiso e e manontlhotlho mo dingwageng tse tharo tse di fetileng. Danie, o dirisa nako ya gagwe e ntsi mo go tsamaiseng badiredi ba ba dirang kwa ntle - bagokaganyi ba tlhabololo ba diporofense. Lenaneo 1, le supa badiredi ba bangwe ba ba amegang mo porojekeng e.